L’aniciu de cursu 2018-2019 vieno marcáu pol reentamu la reivindicación de la devolución de los derechos llaborales arrebataos al personal docente cola sida de la crisis económica. En cursos anteriores, les movilizaciones de la campaña pola reclamación de les hores lectives, 18 en Secundaria y 23 en Primaria, fueron constantes. Convién insistir en que’l profesoráu nun ta reclamando dengún tipu de privilexu. A cencielles pide volver a les condiciones de trabayu anteriores a la crisis. Nestos años la Conseyería de Cultura escudóse siempres nel cumplimientu estrictu de la llei ensin amosar el menor interés por buscar dalguna vía alternativa que dexara amortiguar l’impactu de los recortes nes nueses condiciones llaborales, actitú que contrasta cola adoptada en delles otres Comunidaes Autónomes onde sí se buscaron alcuerdos parciales nesti sentíu.
#000007
Esta selmana, la Conseyería d’Educación convocó una Mesa Sectorial d’Educación pa presentar una propuesta que plantega l’amenorgamientu d’una hora llectiva pal próximu cursu 2019-20 y otra pal cursu 2020-21, ensin nengún tipu de midida compensatoria pal profesoráu d’enseñanza Primaria. SUATEA y el restu de fuerces sindicales refuguemos dafechu esta propuesta polo que la Conseyería se comprometió a una segunda xunta pa la próxima selmana.
#000008
1o.- La reivindicación de la recuperación de los derechos llaborales ye daqué que va muncho más allá que la devolución de les hores llectives. A la recuperación de les 18 hores en Secundaria debiera d’incorporase la voluntá d’aplicar un amenorgamientu asemeyáu en Primaria.
#000012
2o.- Nestos estos cursos pasaos, la Conseyería evitó cualquier tipu de negociación qu’afectara a otros aspeutos. Asina, nun pudo falase de ratios (escandaloses en Bachilleratu), nin de midíes qu’afectaren al personal docente con más de 55 años, al cumplimientu de plantiyes en Primaria, etc. Al nun esistir nengún alcuerdu parcial previu, la Conseyería señala agora l’impactu económicu de la midida y les dificultaes que tien qu’encarar p’aplicala.
#000013
Tags 2018-19 acción sindical comunicaos condiciones llaborales retayos
#000016
Negociación de Plantiyes – Cursu 23-24
#000017
¿Quién firmó’l cese a los 3 años del personal interino?
#000023
Poles 23h llectives. Ye de xusticia.
#000027